21.12.2011 Euroopa Liidu Teataja L 338/51 EUROOPA KESKPANGA MÄÄRUS (EL) nr 1358/2011, 14. detsember 2011, millega muudetakse määrust (EÜ) nr 1745/2003 kohustuslike reservide kohaldamise kohta (EKP/2003/9) (EKP/2011/26) EUROOPA KESKPANGA NÕUKOGU, võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet, võttes arvesse Euroopa Keskpankade Süsteemi ja Euroopa Kesk- panga põhikirja (edaspidi ,EKPSi põhikiri”), eelkõige selle artiklit 19.1, ning arvestades järgmist: (1) > EKPSi põhikirja artikli 19.1 kohaselt võib Euroopa Kesk- pank (EKP) nõuda, et liikmesriikide krediidiasutused hoiaksid EKP ja riikide keskpankade kontodel kohustus- likku reservi vastavalt rahapoliitika eesmärkidele ning et kohustusliku reservi arvutamise ja määramise eeskirjad võib kehtestada EKP nõukogu. (2) Euroopa Keskpanga 12. septembri 2003. aasta määrus (EÜ) nr 1745/2003 kohustuslike reservide kohaldamise kohta (EKP/2003/9) (!) sätestab muu hulgas asutused, mille suhtes kohaldatakse reservinõuet, ja reservimäära, mida kohaldatakse teatavate kohustuste liikide suhtes. (3) — 8. detsembril 2011 tegi EKP nõukogu otsuse täiendavate laiendatud krediiditoe (enhanced credit support) meetmete kohta, et toetada pankade laenuandmist ja euroala raha- turu likviidsust. Kuna EKP kohustusliku reservi süsteemi ei ole vaja kohaldada tavalistel asjaoludel kohaldatavas ulatuses, tuleb eurosüsteemi rahapoliitika osapooltele likviidsuse andmise tõhustamiseks vähendada reservi- määra 1 protsendini. Seetõttu tuleb määrust (EÜ) nr 1745/2003 (EKP/2003/9) muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1745/2003 (EKP/2003/9) muutmine Määruse (EÜ) nr 1745/2003 (EKP/2003/9) artikli 4 lõige 2 asendatakse järgmisega: »2. Kõikide muude reservibaasi kuuluvate kohustuste puhul on reservimäär 1 %.”. Artikkel 2 Jõustumine 1. Käesolev määrus jõustub kolmandal päeval pärast selle avaldamist Euroopa Liidu Teatajas. 2. > Artiklit 1 kohaldatakse alates hoidmisperioodist, mis algab 18. jaanuaril 2012. Frankfurt Maini ääres, 14. detsember 2011 EKP nõukogu nimel EKP president Mario DRAGHI ()) ELT L 250, 2.10.2003, lk 10.